CELEX: 32006D0020
Language: sl
Date: 2005-12-23 00:00:00
Title: 2006/20/ES: Odločba Komisije z dne  23. decembra 2005  o spremembi Odločbe 2005/59/ES glede območij na Slovaškem, na katerih se izvaja načrt za izkoreninjenje klasične prašičje kuge pri divjih prašičih  (notificirano pod dokumentarno številko C(2005) 5632)

20.1.2006   
            
            
               SL
            
            
               Uradni list Evropske unije
            
            
               L 15/48
            
         
      ODLOČBA KOMISIJE
   
   z dne 23. decembra 2005
   o spremembi Odločbe 2005/59/ES glede območij na Slovaškem, na katerih se izvaja načrt za izkoreninjenje klasične prašičje kuge pri divjih prašičih
   (notificirano pod dokumentarno številko C(2005) 5632)
   (Besedilo v slovaškem jeziku je edino verodostojno)
   (2006/20/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1), in zlasti člena 16(1) Direktive,
   ob upoštevanju naslednjega:
   
               (1)
            
            
               Komisija je sprejela Odločbo Komisije 2005/59/ES z dne 26. januarja 2005 o odobritvi načrtov za izkoreninjenje klasične prašičje kuge pri divjih prašičih in o cepljenju v izrednih okoliščinah na Slovaškem (2) kot enega od številnih ukrepov za boj proti klasični prašičji kugi.
            
         
               (2)
            
            
               Slovaške oblasti so obvestile Komisijo o najnovejšem razvoju te bolezni pri divjih prašičih. To obvestilo kaže, da je klasična prašičja kuga pri divjih prašičih na ozemlju okrožja uprav za veterino in prehrano v krajih Trnava (ki obsega okrožja Trnava, Piešťany in Hlohovec) in Banská Bystrica (ki obsega okrožji Banská Bystrica and Brezno) uspešno izkoreninjena. Odobrenega načrta za izkoreninjenje na teh območjih ni več treba izvajati.
            
         
               (3)
            
            
               Odločbo 2005/59/ES je treba zato ustrezno spremeniti.
            
         
               (4)
            
            
               Ukrepi iz te odločbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Točka 1 Priloge k Odločbi 2005/59/ES se nadomesti z besedilom Priloge k tej odločbi.
   Člen 2
   Ta odločba je naslovljena na Slovaško republiko.
   
      V Bruslju, 23. decembra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 316, 1.12.2001, str. 5. Direktiva, kakor je bila spremenjena z Aktom o pristopu iz leta 2003.
   
      (2)  UL L 24, 27.1.2005, str. 46. Odločba, kakor je bila spremenjena z Odločbo 2005/226/ES (UL L 71, 17.3.2005, str. 72).
   
      PRILOGA
      
         „1.   Območja, kjer se izvaja načrt izkoreninjenja
         Ozemlje okrožnih uprav za veterino in prehrano (DVFA) Trenčín (ki obsega okrožji Trenčín in Bánovce nad Bebravou), Prievidza (ki obsega okrožji Prievidza in Partizánske), Púchov (ki obsega samo okrožje Ilava), Žiar nad Hronom (ki obsega okrožja Žiar nad Hronom, Žarnovica in Banská Štiavnica), Zvolen (ki obsega okrožja Zvolen, Krupina in Detva), Lučenec (ki obsega okrožji Lučenec in Poltár) in Veľký Krtíš.“